Kettingsaag | My reise op Kettingsaag
My reise op Kettingsaag
~ Travel soothes the soul
Tag Archives: Kettingsaag
Verkenningstog deur die Karoo
Posted by Witvos in Uncategorized
biking, dual sport, grondpad, Kettingsaag, off-road, Stofdonkies, Tankwa Karoo, Tankwa Padstal
‘n Hele tydjie terug het ek en my swaer Spykerkuif een dag ‘n draai met die fietse gaan ry. Toe ons terug by die huis kom het ons ‘n lafenissie vir die keel gevat en aan die gesels geraak. Die onderwerp van die bespreking: Wanneer gaan ons ‘n naweek met ons fietse toer en slag grondpad ry?? Die paaie aandurf waarvoor hulle eintlik gemaak is??
Dadelik het ons ‘n kalender uitgepluk en begin kyk na wanneer pas ons albei. Enigste datum wat albei gepas het was die naweek van die 28-30ste Maart.
Sommer net daar maak ons die naweek toe vas en ek begin beplan aan ‘n roete en al die fynere detail rondom die trippie.
Die besluit word toe gemaak dat ons soveel as moontlik grondpad wil ry en ook paaie wat ons nog nie gery het nie. Van al die lees op die forums en ook Deon Meyer se Ridders van die Grondpad, het 2 paaie vir my uitgestaan: Witteberge om na Laingsburg, en Ouberg pas buite Sutherland. Na so bietjie rondvra en navorsing vra ek toe my pa hoe ons kan ry. Die antwoord was maklik, Witteberg regs na Konstabel stasie, ry tot by die teerpad tussen Laingsburg en Ladismith, regs tot in Laingsburg en dan met die Moordenaarskaroo pad deur tot in Sutherland. Vandaar na Ouberg Pas, af in die Tankwa in deur Tankwa Nasionale reservaat tot by die R355(Pad tussen Ceres en Calvinia) links na die Padstal en dan terug Ceres en Worcester toe. Ek het sommer op my foon die roetes begin plot net sodat ek ‘n gevoel kan kry oor die afstande en wat ons kan verwag. Uiteinde was dat ons so 300km per dag gaan doen en die Sondag heel moontlik so meer na 400km. Met dit in gedagte het die soektog na verblyf begin. Ek was al in Sutherland en Middelpos en Middelpos het vir my ‘n redelike bekoring ingehou so ek sou baie graag daar wou oorbly in die hotel
Bietjie rondgebel en pryse begin kry. Aangesien ek op ‘n budget werk van R1000 wou ek die verblyf so goedkoop as moontlik doen. Na bietjie rondvra het Basson(Dooie Rot) en my broer Emile my verwys na Rudi op Sutherland.
Intussen het ek uitnodigings uitgestuur vir die res van die manne om te hoor of van hulle dalk wil saamry. Robin het sommer dadelik gesê hy is in. Johan het so rukkie later laat weet hy is in. So ons was viermanskappe sterk. Ek het Rudi gebel en pryse en beskikbaarheid gevra en ek het sommer bespreek.
Na die bespreking het Richard besluit dit is tyd vir trou en daar loop ek vir Rudi en Lilanie op die troue raak. Ons raak aan die gesels en kort voor lank weet Rudi van die trip en se hy maar die storie klink vir hom lekker. Ek en Kanarie(Robin) sê toe sommer vir hom maar dan moet hy inval en saamgaan.
Nou ja om ‘n lang storie kort te maak, besluit Rudi hy gaan saam, nooi sy broer Deo saam en Chatillon besluit hy is ook in. En daar kom die finale getal op 7 te staan.
Die week in aanloop begin ek toe ‘n “countdown” met die aantal dae na Vrydag oor. Ons almal sou die Vrydag op Worcester bymekaar kom en lekker braai en kuier by my ouers se huis en dan die volgende oggend vandaar vertrek.
Ek het intussen die Saterdag voor die trip my fiets lekker gewas en sommer gekyk of als reg is, toe kom ek agter daar is speling op die sprocket carrier. Haal die agterband af en voel die bearings en toe weet ek hier is fout. Begin oplees oor die bearings en toe begin die uithaal proses. 3 ure later en bietjie sukkel en die bearings is uit. Nou moet daar nuwes gekoop word en ingepress word. Gelukkig het ek vir Izak(Dynotech) gevra of hy ‘n press het. Hy het gesê ek kan enige tyd kom dan press ons hulle gou in. So gemaak en daar press ek en oom Cassie hulle in. Die 2 wheel-bearings het ons gelos en ek sou hulle sommer by die huis intik. By die huis gekom tik ek hulle in en sit als aanmekaar.
Kort storie lank het ek die wiel nog 2 keer na dit afgehaal, die ou bearing wat ek weer ingetik het(dit was die donker se skuld) weer vervang met ‘n nuwe een en als reggekry vir die trip.
Intussen het Janna(Johan) laat weet dat sy fiets gediens moet word voor die trip en Spykerkuif(Philip) het toe sommer gesê ons doen dit gou die Vrydag aand.
Vrydag het gekom en ek lê al van 3:40 af wakker. Opgestaan en maar TV gaan kyk. Toe ek van die bank opstaan weet ek daar’s GROOT fout. Spasma in my nek en rug en hierdie was een wat nie sommer gaan skietgee nie.
Paar pynpille later en ‘n koffie en ek is werk toe. Hele dag deur het ek met die pyn geworstel en geweet hier le een LANG naweek voor. ‘n Hele handvol pille uit verskillende oorde het die pyn darem so effens verdoof.
Vrydag het ek en Robin afgespreek en mekaar op die Du Toitskloof pas gekry en vandaar rustig gery na Worcester. Daar aangekom het Spykerkuif, Janna en Chat net daar aangekom en die diens van Janna se fiets het begin.
Daarna het ons verskuif na Elma se huis en vuur opgesteek vir ‘n lekker braai. Die braai was toe so lekker dat ons eers na 1:00 in die bed gekom het. Dit klink dalk vroeg maar as jy 5:00 moet opstaan en 300km die dag in die saal gaan wees. Nodeloos om te sê lê ta mos toe al van 4:00 af wakker. Ons het opgestaan en vinnig begin klaarmaak en begin opkit.
Spykerkuif het hier op ‘n stadium gebel en gevra hoe ver is ons, toe laat weet ek maar ons wag net vir hulle. Hulle het arriveer ons almal het so stuk stuk begin wegtrek. Eerste stop is Caltex buite Worcester sodat almal kan volmaak. Daar aangekom is die pompe toe en die besluit ons om deur te stoot na De Doorns.
Op De Doorns het ons volgemaak en volgende stop was Hexrivier pas vir ‘n foto met die mooie Hexrivier Vallei in die agtergrond.
Vandaar het ons letterlik net die pas geklim tot ons weer by ‘n padwerke stop gekom. Hier het ons so bietjie vertoef en vandaar die pad ingeslaan na Touwsrivier waar ons weer op ‘n padwerke stop afgekom. Hier het ons gou by die Steers gestop, van die manne was redelik honger op die stadium en verskriklik dors.
‘n Goeie uur later het ons weer beign ry en ek het toe maar voorgevat aangesien ek geweet het presies waar die afdraai is. Ek het maar effens Saagie se oor gedraai en die pap aangemaak tot by die Witteberge afdraai . Toe almal daar was het ek weggetrek en nie lank nie toe verskyn daar ‘n KLR in my spieel en toe sien ek net sy liggies voor my kleiner raak. Ek het stadiger gery sodat die manne kan verbykom sodat ek die Sweeper kan wees en sorg dat almal veilig is.
Die manne aan die voorkant het gelukkig met ‘n sak vol planne die naweek aangedurf en elke keer as hulle stop was dit die perfekte plek vir ‘n vrag goeie fotos. Ons 2de stop het ons eers overshoot en toe teruggedraai. Venue: ‘n dam met lekker grond/sand en ‘n mooi berg in die agtergrond!
Nou DS fietse, sand en ‘n klomp jongmanne spel net een ding. MARAKKAS!!!!
Sommer met die inry slag is die eerste vore getrek en toe weet ek hier gaan dit lekker gaan. Ons het die fietse almal langs die dam staangemaak en fotos het begin vloei.
Toe kry iemand die briljante idee om video te maak. Wat dan nou mooier as klomp fiets wat een na die ander wegtrek en bietjie sand opskop. En toe maak ons ook sommer so!
Vandaar het ons gery en toe gebeur die eerste groot insident vir die naweek.: Kanarie koop vir hom ‘n stukkie grond in die Karoo. Gelukkig het hy die grond mooi uitgesoek. Sagte sand net voor ‘n motorhek. Ek het agter hom gery op daardie stadium en toe hy aankom na die motorhek en ek sy lyn sien het ek geweet hier kom moeilikheid. Als het in slow-mo gebeur. In kort deur Johan opgesom in Baaaaaaarppppp baaaaaaaaarpppppp!!! Doef. Tikke tikke tikke. Killswitch!!! Killswitch!!!!
Aansienlik later dieselfde aand het Kanarie homself vorendag gekom met: Die sand het soos donsveertjies gesit op Tweety se lyf.
Verder langs die pad het ons gestop vir ‘n vinnige smoke-break en toe hoor ons Chat sit verder in die pad af hy ‘n watersplash om fotos te neem. Ek het toe gesê ek ry eerste sodat ek ook kan neem soos die manne verbykom.
Ons het ‘n klompie awesome fotos geneem en weer opgesaal en verder gery. Ek was so 4 in die groep en letterlik om die volgende draai vang iets my oog in die pad. Soos ek nader kom sien ek Mr Po Fadder in die pad bietjie lê en son vang. Ek het omtrent rem getrap en redelike strepe in die pad gelos. Die manne na my het ook ernstig gerem en gevra wat is fout?? Ek vra toe of hulle die pofadder gesien het en sê nee, hulle weet van niks. Ons het gou omgedraai en daar lê ta, salig en baas van die stofpad. Na ‘n intensiewe foto-sessie het hy besluit genoeg is genoeg en omgedraai en rustig weggeseil.
Bietjie verder in die pad af kry ek vir Rudi en Deo. Nadat ons die fietse afgesit het vra Deo: “Hoor jy dit?” Ek click dadelik waarvan hy praat maar antwoord nie. Hy vra weer: “Hoor julle dit??” Ek antwoord toe ja. Rudi sê toe maar hy hoor niks. Deo se antwoord:”Presies.”
Hierdie vallei is so kompleks in sy eenvoud. Die stilte raas in jou ore. EN DIS WONDERLIK!!!!
Van hier het ons die pad gevolg en in Laingsburg uitgekom. Met die groot reëns so rukkie terug het die rivier ernstig afgekom en die gevolge is nog baie sigbaar. Ons het besluit Wimpy is die aangewese plek om die innerlike bietjie te versterk. In die Wimpy het die kelnerin vir ‘n ligte oomblik gesorg. Janna het ‘n Dagwood bestel en soos die gewoonte is vra die kelnerin vir Janna, Mnr, hoe soek u die eiers? Ek en Johan het mekaar so gevang met die oog en gesmile. Met die haak die kelnerin af en sê: “Saggies gestreel met lang naels?” EN TOE BARS ONS UIT VAN DIE LAG!!!! En sê so gelyk: O, JY KEN!!!. Met die instap het my oog die TV gevang, Stormers was 13-10 agter.
Sommer daar en dan is daar besluit die ete moet vinnig gaan, sodat ons nie die loesing kan gade slaan nie. Oppad na die Moordernaarskaroo afdraai het ons gou by die drankwinkel gestop vir ‘n koeligheidjie vir die pad en vandaar die Karoo aangedurf.
Ek het die pad BAIE lank terug gery saam my ouers toe ek nog kind was, maar ook net tot op Rondawel waar daar familie geboer het. Na Kanarie se grondkoop ekspidisie het die agterste wheel-hugger baie los gesit. By nadere inspeksie was hy gebreek en die kanse was daar dat hy tussen die speke kan beland en die remvloeistof potjie kan beskadig. Ons het hom afgehaal en besluit om die wheel hugger af te sny sodat ons hom kan terugsit. So gesê so gedaan maar hy was toe so dat ons hom nie kon terugsit nie. Toe word hy ge-cable tie aan my pannier frame. Van hier het ons redelik sonder insident gery. Erens langs die pad het ek vir Janna verbygegaan, Hy het langs die pad gestaan en strek soos ‘n ou wat oefen vir ‘n body building kompetisie. Ek het gewaai vir die ou en langs die pad het hy weer ingehaal. Rede vir die strekkery was toe ‘n spier-spasma. Janna het langs my ingeval en ons het toe al staande soos die manne van ouds langs mekaar staan en ry vir LANK!!! Dis nou vir die mense wat kan onthou, die storie CHIPS se tipe langs mekaar ry.
‘n Entjie verder het ons gestop nadat ons deur die rivier gegaan het en toe hoor ons ‘n interessante brokkie inligting. Kanarie was nie die enigste een wat geval het nie. Spykerkuif het self sommer so staan-staan geval. Eenkant van die bike opgeklim en anderkant afgeval!! Gelukkig was die ego meer geskend as die Twin en kon ons darem lag daaroor na die tyd.
Die Twin is OK.
Matewis strek bietjie die spiere.
Die pad vanaf Rondawel tot by Komsberg se uitdraai het aansienlik versleg en dit kan toegeskryf word aan die reëns die week vantevore. Ons het vir ‘n redelike tydjie gery wat daar slegs een paar spore was wat na die reën die pad gebruik het. By Komsberg se kruis het ons gestop en vandaar het die manne die stuk ingesit Sutherland toe. Halfpad teen Komsberg pas uit het ek gestop om die mooi vallei wat aan die linkerkant oopmaak in te drink en fotos te neem.
Ek het daarna die laaste stukkie uitgery en kon toe nêrens stof sien nie. Dit het een ding beteken, die manne het bietjie die perde se ore gedraai. Ek het die pad so geloer en kon sien hy is in ‘n baie goeie toestand en lat wiel in die rigting van Sutherland.
Buite Sutherland het ons nog ‘n foto of 3 geneem en toe die dorp ingevaar. Eers reguit OK toe aangesien niemand geweet het hoe laat hy toemaak nie. Nadat ons klomp goed gekoop het, het ons ons slaapplek gaan soek. Hier het ons ingeboek, verblyf betaal en toe het Paul ons aangeraai om te gaan kyk of die petrolpompe oop is aangesien ons dan eers die volgende dag teen 12:00 petrol gaan kan kry.
Gelukkig vir ons was daar ander mense wat ook pestroleum gesoek het en ons het gou volgemaak. Vandaar is ons terug OK toe om hout en Coke en ys te kry. Hier het ons sommer foelie, aartappels, uie, botter, Aromat, Salt & Pepper seasoning en mushrooms ook gekry.
Terug na die blyplek, als afgelaai en toe is dit tyd vir ‘n welverdiende lafenissie vir die keel. Enkel Kaptein en Coke het soos nog geproe in Sutherland se Hotel.
Spykerkuif(Philip), Ninja(Chatillon), Kanarie(Robin) vlnr
Klossie(Deo) , Hommel(Rudi), Matewis(Jaco), Janna/Grootseun(Johan) vlnr
Ons het so bietjie vertoef en na die 2de ene het ons besluit dis tyd dat die vuurtjie aan die gang kom en ons ‘n vleisie tan.
Vuur is gemaak en Kanarie het dit reggekry om die vuur te stook sonder om sy donsies te verbrand. Kanarie het vir my, Spykerkuif en himself lekker t-bone steak by Goeie Hoop slaghuis in die Paarl gekry. Nou om dit in perspektief te stel, die steaks het so 800g een geweeg, 3cm+ dik en sappig! Ons was so bietjie lui en koop toe sommer garlic broodjies vir saam met die ete.
Ek en Janna het toe weggetrek en die kardoesies begin maak. Nou vir die mense wat nie weet nie, jy vat foelie, sit hom neer met die blink kant na bo. Dan sny jy jou groente op, sit dit in die middle van die foelie, sit ‘n bottertjie, Aromat en sout en peper by en maak hom toe sodat hy dig seël bo. Die groente kan enige iets wees, van blomkool en broccoli, brussel sprouts, wortel en so kan ek aangaan. Hierdie pakkie/kardoesie word dan op ‘n rooster met matige kole gesit en gestoom tot hy lekker gaar en sag is.
KONINGSKOS!!! Janna het die steak vir ons meesterlik gebraai en kort voor lank het daar ‘n effense stilte begin daal soos die manne ‘n slag hulle kake vir iets anders begin aanwend het as nonsens praat. Soos ‘n klomp manne bymekaar maar is was borde opsioneel en het ons sommer van die rooster af geeet. Deo het wel besluit om ‘n bord te gebruik maar die is kort na ete gewas met Sponsie en Sunlight Liquid wat sy vrou ingepak het. Rudi, Deo en Chattilon het toe besluit dit is tyd vir oë rus en het hulle beddens gaan opsoek.
Ek, Spykerkuif, Janna en Kanarie het besluit ons gaan nog bietjie vasstaan en het verder gebraai en gekuier. Hier teen 00:30 het ons ook katel se kant toe begin staan. Na ‘n gebadtery en handdoek stelery het ons die beddens gevind en ingesluimer vir ‘n goeie nagrus.
Nodeloos om te sê, ‘n klomp mans in dieselfde kamer, almal weet daar moet geslaap word, maar niemand is eintlik al lus vir slaap nie. Het ons die grootste klomp nonsens gepraat en kwytgeraak waaraan mens kan dink. Wishlist vir verjaardag en X-mas, ‘n Go-Pro sodat ek al hierdie dinge kan vaslê op film! Toe ons uiteindelik tot rus kom was die nag se slapie maar kort. Die rede vir die Go-Pro is eintlik om die manne se verskillende snork-style op video vas te vang.
Sondag môre 5:00 het die eerste wekker afgegaan en ‘n moeë hand het hom doodgeklap. Ons het so stelselmatig begin opstaan en begin klaarmaak.
Janna se steakie mooi gegarlic!!
Ons slaapplek vir die nag van agter gesien.
STREK!!!!!! Hier lê ‘n lang dag voor.
Kanarie probeer nog die laaste bietjie slap uit die dag wurg.
Hierdie foto is vir my nogal spesiaal. Nadat ons die foto geneem het, het ons weer terug na ons fietse gestap. Rudi(Hommel) het gesê ons is voor die kerk, kom ons doen ‘n gebed en vra vir bewaring op die pad. Spykerkuif het ingespring en gesê hy sal bid. Net daar het ons in ‘n kring gestaan en Spyker het vir ons gebid vir bewaring en dankie gesê dat ons so bevoorreg is om die skepping op so manier te verken.
Ons het opgestart en vir oulaas die hoofstraat toegemaak met bikes vir ‘n vinnige kiekie of 6. Vandaar het ons gery tot by Ouberg se afdraai.
Ek het ‘n mental note gemaak dat ons defnitief moet terugkeer sodat ons kan gaan sterre kyk en volgende keer gaan ons in Middelpos slaap en Gannaga-pas ry.
By die afdraai na die Tankwa/Ouberg pas het ons gestop vir ‘n foto en ‘n geselsie en vandaar gery tot ons aan die bopunt van Ouberg Pas gestop het.
Janna was werklik bly oor die grondpad!!
‘n Lekker groepfoto by die bord.
Ons resident NINJA
En die Ninja kan dans ook!
Kanarie!!! TWEET TWEET.
Ek het gereken dit sal goed wees om van elke ou op sy eie ‘n foto of 5 te h aan die bokant van die pas.
Rudi en Humble Bee
Ouderdom begin wys. Die laat nagte eis hul tol. Spykerkuif rus bietjie oë.
DEO(Klossie) laat Superman skaam lyk.
Janna een van die 2 ridders in en van Swart. Hahahaha
Vinnige stop net om te kyk ons is nog op die regte pad.
Tankwa het begin warm raak so ek het my broek en baadjie se thermals uitgezip en is vasgevang op kamera
Janna, is dit skoon Coke daai?? Ons span bietjie uit by Oudebaaskraaldam.
Die laaste stukkie van Oudebaaskraal het ek vir ‘n lank ruk voor gery en die pap redelik aangemaak. Ninja is later by my verby en ek het hom eers weer by die Padstal gesien. Die feit dat ons die stukkie vinniger gery het, het meer tyd losgemaak sodat ons lekker rustig by die Padstal kon kuier. Met ons aankoms by die Padstal het Ninja die volgende woorde ge-uiter: “As ek vandag geval het, het ek my binne-in ‘n Boesman tekening geval!” LEGEND statement.
Kanarie lyk heel in sy element hier in sy wêreld.
GoPro, Pooratech style.
Robin is connected met die mense by die padstal en kort voor lank het ons sommer vuur aangesteek en die wors wat oor was warm gemaak. Dis seker een van die redes hoekom die Tankwa Padstal so gewild is, die mense is gemaklik en ‘n kuier gebeur sommer so sonder dat jy dit beplan.
Hierdie ou stamperboor was vir my baie spesiaal. My oupa het presies so ene gehad en ek kan onthou hoe ek naweke tyd saam met hom by die boor spandeer het. In die agterplaas by die huis op Laingsburg het daar gewoonlik hopie grond en stukke klip gelê en met dit kon oupa Hans met redelike akkuraatheid sê hoe ver ons van water af was. Om te boor met hulle is harde werk en ‘n harde lewe, maar as jy die Karoo ken en al gesien het hoe skape dors lei verstaan jy beter watter genoegdoening en vervulling mens kry uit ‘n aar water raakboor in die dorre Karoo. As jy ooit eendag die geleentheid het om by ‘n boor te stop en te sien hoe daar geboor word, en ‘n water-aar raak te boor, met die water wat jy hoor opruis in die gat en dat die hoogte van die toring bo uitspuit. Dan, sal jy dalk die kosbaarheid van water verstaan. Touch of Class met hul liedjie – Dans in die Reën vang hierdie gevoel baie mooi vas. Mens sien stamper-bore nie meer so prominent nie aangesien meeste mense nou met lugdruk-bore werk.
Rudi het sommer vinnig vir ons ‘n klompie broodjies gereel en mensig was dit leka!!
Ons Ninja span bietjie uit by Touwsrivier se afdraai
Op ‘n lekker naweek!!! BOOOOOJAAAAAAAA
As die fiets so lyk, kan julle julleself indink hoe sy drywer lyk??
Kettingsaag sien die son sak in die Weste.
Hierdie was verseker vir my ‘n naweek vir die boeke. Ons het almal die naweek geniet en almal het veilig terug by hul huise gekom. Ons almal se fietse was heel en ons het voorspoedig gery. Wat meer is, almal in die groep kon stop en net die natuurskoon bewonder en waardeer. Ek moet se dit was regtig ‘n voorreg om hierdie ondervinding met hierdie groep mense te deel.
En so lief soos ek vir gatskuur is, is hierdie die begin van vele. Dit was vir my wonderlik hoe almal ingeskakel het en elkeen sy deel gedoen het sonder om te kla. Elkeen wat die naweek meegemaak het, het male sonder tal gese dat ons meer ons nabye omgewing moet verken. Paaie ry wat ons nog nooit gery het nie. En plekke gaan sien wat ons net kan droom van!
Matewis en Boeremeisie op Kettingsaag na Arum Lilly Log Cabins
biking, dual sport, Kettingsaag
Laasjaar met bonus-tyd(September) het ek besluit om my vrou so bietjie te treat. Aangesien ons nie eintlik ‘n honeymoon gehad het nie (omdat ek moes werk) het ek besluit dis tyd om net ‘n slag iets anders te doen.
Google is my vriend en ek het hom so bietjie aangetree en plekke in die Wes-Kaap gesoek met ‘n jaquzzi. Arum Lilly Log Cabins het opgeduik. Ek het ook The Baths by Citrusdal oorweeg maar Wolseley was lekker naby en ek ken die area redelik goed.
Ek het met Mandy in verbinding getree en wou aanvanklik die Sondag en Maandag-aand daar oorbly. Aangesien dit op Valentyns naweek val was dit reeds bespreek en moes ek noodgedwonge skuif na die Maandag en Dinsdag-aand. Geen probleem want ek het sommer vir die week verlof ingesit.
Net om dinge effens in perspektief te plaas. Februarie is ‘n besige en duur maand vir my. 14 Feb het ons verloof geraak, 16 Feb het ons getrou en 17 Feb verjaar Chantelle.
Net om dinge bietjie meer interressant te maak het ek Oktober 2013 vir Chantelle gese ek het vir haar ‘n verrassing. Soos ‘n vrou nou mos maar is het die vrae toe begin reen. Wat is dit? Waaroor gaan dit? Waar is dit? Daarna het die raaiery begin. Is dit dalk dit? Is dit dalk dat?? Ek het dit terdee geniet en my net doofstom gehou.
Ek moes sekere mense vertel om dinge in plek te kry en dan het ek maar vir Chantelle en die res laat weet dat Philip weet ook. Hy is toe ook gepeper met vrae, vanaf Chantelle, my skoonma en selfs sy vrou. Ek weet ten minste vir wie ek wat kan vertel en skoonpa het ook geweet.
Deur die maande van Oktober af het ek vir Chantelle so elke nou en dan gevra of sy nuuskierig is. Ek het bitter goed geweet sy was, maar ek moes darem net die vlam so af en toe bietjie aanblaas met petrol.
Dit het nogal beplanning gekos aangesien ek Lisa-Mari by skoonma sou moes los. So bietjie meer as ‘n week voor die vakansie het Chantelle ‘n baie goeie werk losgeslaan by Wellness Warehouse as bestuurder van hulle Glen Garry tak. Ons was baie opgewonde oor dit maar ook maar skrikkerig aangesien dit baie druk op ons as ouers sou plaas en ons ook van baie vrye tyd sou roof. Maar nou ja, as jy wil geldmaak moet jy werk.
Gelukkig het Chantelle hulle gese ons gaan daardie week weg. Die idee was om met Kettingsaag te ry sodat sy ook die wind in jou hare gevoel kan kry en net slag die buitelewe anders kan ervaar. 3 weke voordat ons sou vertrek het Kettingsaag se waterpomp weer begin lek. Ek was redelik kort van draad aangesien ek net einde laasjaar R1200 vir ander waterpomp betaal het en dit vervang het. Nou hoor ek al mense se maar wat wee thy van engines?? Ek het genoeg al by skoonpa en Spykerkuif geleer om te weet wat die voor en agterkant van ‘n moersleutel is.
So het ek maar die nodige parte gekry om die fiets sommer te diens ook en begin uitmekaar haal. Aangesien dit nou die 2de keer is wat ek als moet afhaal om by die waterpomp uit te kom het dit sommer gou gegaan. Ek het ‘n effens wear op die shaft van die waterpomp opgelet en nadat ek by Hando by WOA(World Of Accessories) gaan draai het is dit bevestig. Hy het my ‘n spaar seel gegee sodat ek die nommer kan kry en toe het ek begin rondbel. Ek het uiteindelik ‘n seel gekry by Bearing International in Stikland.
Met die hele werkery wou ek toe sommer die airbox afhaal en die sparkplugs vervang. So kom ek toe agter die een bout wat die airbox in plek hou Is gestrip. Nou hulle se: Geduld is ‘n stadige manier om jou moer te strip. Ek het nie baie geduld nie. ‘n Klouhamer en ‘n skroewedraaier later en so bietjie oormatige krag en die boud was afgebreek en die airbox los. Ek het sommer daar en dan vir BMW gebel en gehoor wat kos die outjie. Verkoopsman het my ‘n diagram gestuur want hy was nie seker waarvan ek praat nie en ‘n mail en oproep of 3 later het ons mekaar verstaan. Hy het my later die week laat weet die part is daar ek kan hom maar kom haal. Die Donderdag middag na werk jaag ek gou deur om die bout op te tel. En daar is dit die verkeerde een!!!! Plus die een wat ek soek dra hulle nie voorraad van nie. Hy sou eers oor 2 dae een kon he!!!! Ek het toe gevra hoe nou en hy het net sy skouers opgetrek. Ek het so stilweg &*#@^)#@ geraak en gevra om met die bestuurder te praat. Hy was heel tegemoedkomend en ons het die probleem gou-gou uitgesort. Ek is daar met met die regte bout en kon die aand my fiets aanmekaar sit. Intussen moes ek ‘n 18 tube-socket gaan koop omdat die BMW nie normale spark-plugs vat nie(lees 16mm of 21mm). Wel nou het ek ten minste een.
Nuwe seels, nuwe olie, sparkplugs en filter verder en die Kettingsaag het gedreun. Vroulief het begin krapperig raak omdat sy nou ‘n nuwe werk het, ons het ‘n Valentynsdans aan, en ‘n troue die daaropvolgende naweek, plus ek moes die Maandag na die troue Centurion toe vlieg vir 2 weke vir werk. Dit het omtrent oortuiging gekos om haar te laat besluit ons moet die week in die helfte deel en een helfte by haar ma’le bly en die ander helfte by my ouers.
Die die aanbreek van die Sondag voor ons vertrek het ek haar gese sy moet haar klere uitsit, ons ry die volgende oggend erens heen en kom eers Donderdag terug. Sy moet n bikini pak en ons ry met die bike wat beteken sy moet lig pak.
Haar ma het eers in skok ingegaan want dis baie gevaarlik ens ens ens. Maandag het aangebreek en ek het gesien dit gaan warm wees. Ons het ontbyt geeet en toe begin opsaal om te ry. Ek het haar my somersbaadjie gegee wat ‘n helse klomp lug deurlaat om haar koel te hou. Ons het weggetrek by die huis en sommer lekker rustig in n ritme gekom. Eerste stop was Badsberg Kelder om wyn te koop en shampers wat ons op ons troue ook gehad het. ‘n Bottel van elk later het ons weer in die pad geval, Slanghoek deur. Ons wou aanvanklik by Opstal eet maar hulle was toe en toe hou ek maar verby Wolseley toe. Daar gekom was die hotel ook toe en toe besluit ek maar op die Spur (hulle het darem ‘nn lekker aircon).
Na ‘n lekker burger en chips het ons gou by die plaaslike supermark ingedraf vir die nodige en toe het ons aangetrek en na Arum Lilly gery. Toe ek begin stadiger ry sien ek ‘n hand wat hier van agter beduie. Met die stop slag hoor ek, ja ek het mos gese ons gaan soontoe. Ons het gery tot by ons cabin en begin afdra.
Ons het die cabin so bietjie verken en toe sommer dadelik gaan kyk na die jaquzzi. Wat ‘n oulike idee!! Het sommer fotos geneem aangesien ek presies weet van iemand wat so iets op hul plaas sal bou.
Ons het die hele res van die dag in die jaquzzi spandeer, ‘n lekker vleisie gebraai en die aand eers na 12 in die bed gekom.
Die eerste aand het ons ‘n lekker steakie gebraai en sommer net heel aand in die jaquzzi deurgebring
In die 2 dae het ons so min as moontlik vir so lank as moontlik gedoen!! Ons het besluit om Waverley Hills se pizza bietjie op die proef te stel en mensig!!! Was dit nou die moeite werd. Ons het eers sommer ‘n wynproe deurgewerk en toe gaan aansit vir hierdie feesmaal!
Die 2de aand het ons sommer oorskiet pizza geeet en net rustig verkeer.
Met ons vertrek het ons besluit om sommer by die Witbrug se restaurant ‘n laat-ontbyt.
Met die terugtog het ons sommer by De Wet gaan draai, vandaar Nonna en Nuy deur. Terug na Overhex en Aan de Doorns weer aangesluit Villiersdorp toe.
Na die toertjie het Chantelle vir my gese sy verstaan nou hoekom ek bike ry. Dit laat mens vergeet en afskakel, en mens kom op ‘n “fun” manier by jou bestemming!!
Paarlberg raak toe Ceresberg
biking, grondpad, Kettingsaag
Hier net voor kersfees het ek al ‘n tydjie lank in die beplanning ‘n trippie teen Paarlberg uit en op tot by die damme en van daar Ceres toe om steak op te tel vir Kers-ete.
Als het mooi geloop tot so 2 dae voor die tyd. Toe koop die een man ‘n BMW, en die ander ene ry sy olie-seel dat hy nou nog teen die pad le. Toe besluit ek en Spykerkuif ry gaan ons ry.
Oggend staan ek op, kit en val in die pad. Die ontmoetingspunt was Paarl McDonalds gewees en ek stop toe om gou petrol in te gooi. In die tyd lui my foon, Spykerkuif.
Met die antwoord hoor ek toe sommer die man se gemoed is nie lekker nie. Hy se toe die Twin gooi sy agterste plugs dood en hy sukkel nou om ander plugs in te draai. Ek laat weet toe ek kom sommer deur tot op CW dan kan ons vandaar besluit waarheen.
Ek druk toe die Kettingsaag se neus in Worcester se rigting en draai die ou se oor. Op Worcester aangekom hoor ek die weer dreun uit die garage en daar is nie eers ‘n enkele wolkie in die lug nie. Toe weet ek, hier gaan dit gerook.
Met die instap in die garage toe sien ek sommer ek sal nou eers moet dop gooi om die gemoedere te kalmeer. Ek maak ook toe sommer so en stap weer die garage binne. Ek gee toe eers die branfien aan en vra toe wat is die moeilikheid.
Langstorie kort, die Twin se agterste plug sit baie skuins en mens het ‘n spesiale tool nodig om daar in te kom. Ons het eventually Autozone toe gery en ‘n tube-socket gekoop en ons eie plug-spanner geprakseer. Ons kry darem toe die plug dat hy vasdraai en toe is dit ook al amper 11:00. Ons besluit toe om sommer Brandwacht om te ry en vandaar die pad Ceres toe te vat.
By my ma’le se huis op Worcester draai ons toe regs en ry lekker rustig deur die buurt tot verby die trimpark. Na die trimpark maak ons so bietjie die krane oop. Nou die pad maak 2 sulke lekker S-draaie dan gaan jy deur ‘n dippie, 90-grade draai na regs en dan klim jy Leeu se nek. Spykerkuif het voor die pas aangegee en ek het so bietjie agter geraak. Deur die S-draai gee ek toe so bietjie vet om in te haal. Toe ek die 2de S uitkom sien ek die Twin se briekligte, ‘n bussie aan die regterkant van die pad met sy neus na my toe, en ‘n Hyundai i10 se agterkant in ons baan. EN ALS STAAN BOTSTIL!!!! Nou as daar enigsins borde op was wat mens waarsku dat die pad gesluit is, en ek het soos ‘n hooligan gejaag, sou ek glad nie kwaad gewees het nie want dan was ek onverantwoordelik.
Ek klim maar toe op die agterrem want ek sien toe Spykerkuif gaan gestop kry, maar ek nie. Toe ek my weer kom kry is ek dwars oppad na die i10 se gat en toe weet ek daar is net een genade, LINKS VERBY. Dank Vader ek ry ‘n D/S. Volgende obstacle is toe die padteken bord wat links sit en ek moet toe mooi mik om tussen die i10 en die padteken deur te glip. Genadiglik dop ek deur en ek vang so uit die hoek van my oog hier spring ‘n ou uit die bussie om my te prober keer.
Gelukkig was my visor toe so hy kom nie hoor wat ek hom als noem nie. Hy gooi sy arms in die lug en toe praat ek maar vingertaal met hom terug. Toe ek links kyk sien ek hulle is eintlik besig om ‘n movie of ‘n advertensie te skiet. Met die besluit ek toe, te moer met julle advertensie en draai die Kettingsaag se oor. Nou kyk, die exhaust is glad nie sag nie. Ek weet hulle sou wat ookal hulle geskiet het moes oordoen want toe ek die draai uitgaan sien ek agter my kom die Swart Mamba ook. Agter by die kruis stop ons toe en wissel gou paar woorde. Spykerkuif vra toe of ons nie moet terugry en die ou se kar vol duike moet gaan skop nie(ek was baie tempted). Vandaar vat ons toe pad Ceres toe.
In Ceres het ons gou gestop vir petrol en toe gaan kry ons gou steak in Hamlet. Met die terugkom besluit ons toe dis darem vrek warm en ons gaan moet stop vir ‘n ietsie vir die maag aangesien ons albei toe al dun was – by wyse van spreke. Eerste en beste plek is toe sommer die restaurant by die Witbrug. Soos ek in my vorige blogs gese het, mens is altyd haastig en dan jag jy net om op die einde te kom, hierdie is dieselfde geval. Ek het 5 jaar in Ceres gewerk en nooit hier gestop nie en kan nie glo ek het hierdie juweel gemis nie.
Ek en Spykerkuif het met groot gedreun daar aangekom en is nogal aangekyk toe ons afklim. Ons het die opset so uitgekyk en toe sien ons hierdie is sommer gemaklike mense. Daar het ‘n groupie buite in die swembad gesit aangesien dit diep warm was. Ek en Spyker het ons toe op die stoep gaan tuismaak en rustig gesit.
Mense is vriendelik en het ons in Afrikaans gedien wat ‘n groot plus op my lysie is.
Die uitsig van die stoep af
Gin en dry-lemon vir Spyker en ‘n Kaptein en Coke vir my.
DIEP lekker Chicken burger en chips.
Van hier het ons besluit om sommer Bainskloof oor te ry aangesien dit so lekker dag was. Houghie het ook gese hy het ‘n pakkie om af te lewer en toe besluit ons om mekaar in Zu’bar te kry. Hy het die koudste bier gewaarborg en ons was heel gelukkig met dit.
Met die hitte het daar oral in die pas mense gestop en in die rivier geswem. Moet se dit sou nogal lekker gewees het. Mental note: Pak swembroek in voor ek weer enigsins op biketrip gaan.
Halfpad boontoe het ons eers gestop vir ‘n fotosessie. Dit was maar ‘n vining stop gewees want in die hitte wou ons nie te lank stilstaan nie. lugvloei help darem om af te koel.
Stoppie bo-op die berg om die uitsig te waardeer.
Biertjie saam met Houghie in Wellington.
Van hier het ons paaie weer uitmekaar geloop. Ek is terug Kaap se kant toe en Spykerkuif het oor Du Toitskloof Worcester toe gery.
BAIE warm dag maar baie lekker om die natuurskoon om die rug van ‘n yster te geniet.
Spykerkuif, Matewis en die Breede Bash
biking, dual sport, grondpad, Kettingsaag, off-road, Stofdonkies
Nadat ek die Kettingsaag gekoop het, het ek by ‘n forum genaamd Wilddogs aangesluit. Aanvanklik eers bietjie die dam en sy ganse uitgekyk en toe gesien maar die meeste van hulle is net so laf soos ek. Lekker man lekker. Gawe mense wat mekaar so af en toe bietjie byt en dan weer aangaan.
Sommer dadelik tuis gevoel en toe dop hierdie Breede Bash eendag voor my op. Aangesien ek en Spykerkuif(My Heavy) of swaer in mooi Afrikaans albei reeds die Saterdag aand planne gehad het, het ons besluit om die Vrydag al deur te ry en langs die rivier te gaan kamp.
Vroeer die betrokke week moes ek Ceres toe om suppliers te gaan sien. Soos die gewoonte al is het ek by oom Hempas gestop by Hamlet Slaghuis en vir ons 2 monster T-bones gekry vir die Vrydag se braai.
Kom ek stel dit net gou in perspektief. As ek Ceres toe gaan, koop ek steak daar en was nog nooit spyt nie. Ek is eintlik ‘n rump of sirloin man maar het besluit dis tyd vir ‘n verandering. Het oom Hempas mooi gevra om die T-bones lekker dik te sny. Hy het my gedagtes mooi gelees en toe maak hy die lem op so ongeveer 3cm dik staan. Hy het net opgekyk en toe hy my vang het hy gesny. Sommer geweet dis wat ek wou he. Ek koop al amper 10 jaar steak by hom en dis lekker as mens sommer so tuis voel.
Soos ‘n goeie vriend van my eendag gese het, jy sorg dat jy ‘n goeie verhouding met jou God, jou prokureur en jou blokman by die slaghuis het.
2 x 750g steaks later in ‘n lekker sousie het die nwk gewink.
Donderdag het gekom en ek het gesorg dat die Kettingsaag gepak is sodat ek sommer Vrydag na werk in die pad kan val. Intussen het die groupie wat Vrydag sou kamp mooi gegroei(eintlike kuier is eers die Saterdag) en Legadema het met my kontak gemaak om te hoor of ons kan saamry van die tonnel af.
Ek het so bietjie laat weggekom en maar binne die spoedgrens gehou aangesien mens nie weet waar die Bewakers van die koeltebome skuil om duur fotos van jou te neem nie. Toe ek by Legadema aankom was hy net besig om op te kit om te ry. Ons het vinnig gegroet en toe se hy ek kan maar laat waai. Nou hy het ‘n Katoooom gery, vir die wat nie weet nie, die goed is morsig vinnig. Ek het toe maar aangestoot Du Toitskloof pas uit en hy het defnitief rustig gery. Net so voor Worcester het die blits op my afgekom en toe het ons saam gecruise tot by Spykerkuif se huis. Daar aangekom het ons hom bietjie aangejaag sodat ons kan ry aangesien hy inmeng met ons drink-tyd.
‘n Vinnige stop by die “apteek” vir die nodige “medisyne” en ons was oppad. Spykerkuif het voor gevat met die Swart Mamba, dan Legadema en dan ek. By Brandvlei het ons afgedraai en sommer die eerste grondpaadjie weer links en toe ek weer opkyk sien ek net stof en toe dop Spykerkuif voor my uit.
My maak ook toe maar die pap aan en ek het terug gehang sodat ek nie in sy stof ry nie. Ons het toe afgedraai by Rivierplaas en darem toe vir Legadema opgespoor waar hy al rustig rondgestaan het.
By navraag het hy gese hy het maar die Katoooom se oor gedraai om darem net te kyk of die ou nog 180 op die grondpad kan loop. HECTIC!!!!
Ons het afgesaal en gou kamp opgeslaan maar nie voordat ons eers ietsie vir die keel gegooi het nie.
Nadat ons slaapplek vir die nag reg was( my ma se altyd solank haar slaapplek reg is sien sy kans vir baie) het ons gaan kennismaak met die ander manne wat ook die Vrydag deurgekom het. Uitgevind die manne is van Hermanus en een van hulle ry ‘n lekker DR.
Met die het ek eers fotos geneem en aan die minderbevoorregtes (Basson van der Spuy) gestuur wat ook ‘n DR het. Die boodskap wat ek terug ontvang het kan ek nie hier weerle nie aangesien ek bang is daar is familie-mense wat dit lees. Ons glo hy sal volgende jaar hierdie een mee-maak.
Ek het so bietjie rondgekyk, toe se die manne ons moet oorstap na waar die vreugdesvure brand.
Daar aangekom met net glas in hand het ons kennis gemaak met die ander manne en toe ek weer sien sneuwel die voggies in my glas. Nou die wat my ken weet ek drink rum. En net een soort. KAPTEIN. Spykerkuif het my so gekyk en gese, ons het mos nie gekom om te loop nie. Toe se ek nee. Ons het toe sommer die Kaptein en die Pepsi gaan haal en saamgebring vuur toe.
Die manne was nie skaam met hulle hout nie en ook nie met die ys nie.
Mental Note to self: Remember the ice!!! Aangesien ek met die vorige plaasnaweek die ys vergeet het en nou nog die prys vir daai een betaal.
Dis vir my altyd wonderlik hoe mense van heeltemal verskillende agtergronde, met verskillende verwysingsraamwerke en verskillende ideale,drome en idees kan saamkom en saam kuier wat slegs een belangstelling deel. Hierdie naweek het dit net weer bewys. Maak nie saak wat jy doen, wat jou bankbalans of jou claim to fame is nie. Ons het een passie gedeel. Avontuur. En meer spesifiek, Avontuur-fietse.
Ek dink die volgende foto som ‘n biker mooi op:
Die vure het gebrand, die voggies gevloei en toe pluk ek daai 2 monster-steaks uit en die manne se monde begin water. Ons 2 steaks het die rooster vol gele. Ek was die braaier en Spykerkuif die skinker. Ek wou nou se ons het ‘n skilpad braai gehad(min vleis en baie dop) maar ek sal lieg as ek so se.
Een steak het ‘n grootbord vol gele so ons het net steak geeet.
Kettingsaag en die Swart Mamba
Spykerkuif, die smile se dit als
Vroegerig die aand hoor ons ‘n mooi dreuning. Toe ons weer sien dop daar ‘n V-Strom uit. Man genaamd Chris as ek reg onthou al die pad vanaf Swellendam.
Die pad van Swellendam was lank en die week bedrywig.
Legadema mors nie nog tyd met tente nie!
Lekker buite stort!!!
Soos gewoonlik was ek al vroeg op 4:00 nadat ons so rondom 1:00 gaan slaap het. Met die opstaan het Legadema ons getreat met ‘n lekker koffie. Dis seker die eerste ding wat ek vir my gaan kry voor my volgende trip. ‘n Beker en keteltjie sodat mens koffie kan drink.
Van die Worcester manne wat ook Bash toe sou kom het so drupsgewys begin aankom en toe raak die manne honger. Besluit is geneem om so bietjie Robertson toe te ry vir ‘n lekker brekkie by die Dros. Manne het in gelid ingeval en die grondpad gevat. Aangesien ek en Vader Tyd ‘n afspraak met mekaar het as ek op die bike is, het ek die agterhoede gebring.
Later van die manne verbygegaan en by die Dros aangekom en so bietjie reggestaan vir ‘n paar kiekies.
Na ‘n lekker brekkie en ‘n voggie of 2 het ons in die pad geval Rooiberg Kelder toe. Hier sou ons regs draai en die grondpad vat Nuy toe. Ek het sommer weggevlie en voor gery.
Oppad Rooiberg toe kyk ek in my spieels. Daai gevoel wat so teen mens se rug opkruip en jou hoendervleis gee, dis hoe ek gevoel het met ‘n stuk of 10 bikers agter my. WOW!!! Wel net voor Rooiberg gaan ek ‘n lorrie verby wat afgetrek het om plek te maak vir ons om verby te kom. Halfpad verby die lorrie hoor ek Kettingsaag se 2-stroke het ingeskop en hy dreun aansienlik harder en dieper. Ek is min gepla en draai die ou se oor net verder met die gedagte dat die klank teen die lorrie vasslaan en terugslaan en vir my harder klink. Lorrie verby hoor ek maar die dreuning verander nie en dis toe dat ek my linkerhand uitsteek en voel waar die exhaust is. Guess what, A WHOLE LOT OF NOTHINGNESS!!!! Nou kom ek plaas dit gou in perspektief: Dis ‘n Two Brothers pyp, Carbon Fibre en my broer het hom saamgebring uit Amerika. Skat hy is so R4500 werd so toe begin ek al woordeboeke herskryf. Trek af en draai om. Spykerkuif het agter my gery en in sy verduideliking later se hy dit het gelyk soos iets uit ‘n movie. Die pyp het losgekom by die pop-rivets en woerts daar gaan hy. Spyker het eers geswenk na links, toe na regs en gelukkig toe die pyp grondvat skiet hy oor die pad en eindig aan die ander kant in ‘n bos op. Mapsource en nog ‘n man of 2 het gestop en toe begin die soektog. Eventually het Spykerkuif hom gekry waaroor ek baie bly was. Wonder bo wonder was hy nog heel(bewys van hoe sterk Carbon Fibre werklik is).
Ons het die manne meegedeel hulle moet maar verder ry en dat ons eers terug CW toe gaan ry om hom te gaan regmaak.
Nou 100km/h met ‘n af exhaust is nie my idee van fun nie. Op hierdie stadium het ‘n Rotary met ‘n 76mm exhaust niks op my gehad nie, sou hom laat skaam lyk. My Spykerkuif aangekom het ons eers ‘n branfien gegooi want toe was ek diep dors aangesien dit varkwarm was.
Ons het die pyp reggemaak en ‘n uur en ‘n half later het Kettingsaag weer soos ‘n 4–stroke gedreun en toe besluit ons om sommer Slanghoek toe te ry aangesien dit ‘n mooi pad is en ons by Dam Fine Café(Boshimela) kon stop vir ietsie vir die keel. Ek en Spyker het besluit om fietse te ruil aangesien ek nog nie met die Swart Mamba gery het nie.
Daar aangekom besef ons ons het nog niks geeet nie. Lekker bord chips en ‘n Passionfruit en lemonade verder val ons in die pad oor die nek oppad na die laagwaterbrug. Daar het ons gestop en toe het ek eers ‘n profile-pic vir en van Spykerkuif geneem op die laagwaterbrug. Hiervandaan is ons terug huis toe.
Luilekker spin om die naweek af te sluit. Laastens wil ek net se dat Rivierplaas sommer ‘n lekker plek is om te kamp. Vir ‘n naweek of lang.
Ek het net weer besef oral om ons sit ons met sulke juwele wat ons nooit van weet of sien nie. Dit laat dink my aan die volgende:
Many moons ago het so kort ronde mannetjie saam met wie ek gewerk het ‘n paar windgat laaities koudgesit.
Ons het so 60km buite Tzaneen op die Eiland pad een aand gebraai soos die gebruik was. Een van die manne daar nooi toe 2 van sy pelle oor om saam te kom braai. Want ons is mos darem gasvrye Kaapse manne. Hulle kom toe met groot bravado daar aan. Miskien moet ek net se dat hulle toe vars uit de skool is en op daai stadium is wat hulle als weet en almal kan vreksuip. Needless to say was ons toe al ‘n KWV of 2 voor. Hulle kom brag toe oor hulle oorsee gaan en die een was al in Europa en na so 10 minute vra ou Ambrose vir hulle twee: “Nou se my was julle al in die Kaap?” Nee antwoord albei. Toe se Ambrose: “nou hou asb op met $^* praat, as jy nog nie in die Kaap was nie, was jy nog nerens.” 10min later toe is die 2 Frikkies skoonveld en hulle los hulle cooler vol kos en drank net so. Hulle het die volgende oggend ‘n lee koelboks kom haal.
Ons is altyd opsoek na die juwele daar ver, Kruger Wildtuin, Namibie, Botswana, Amerika en so kan ek aangaan. Maar die werklike juwele wat ‘n klipgooi van ons af is. Mis ons.
Sommer net so gedagte vir die dag.
Papekuil SD Tankwa Trip
Met die winter wat sterk in aantog was, een of 2 manne wat se vrouens naby aan kraam is, en een man wie se vrou onlangs gekraam het, was dit tyd vir ‘n bike-trip.
Ross het sommer ‘n datum in die lug gegooi en gesê dis die naweek wat hy Tankwa toe ry. Die wat wil saam moet laat weet. Gou-gou het die groepie gegroei na 11 fietse, 1 brawe pillion en 2 manne wat met ‘n bakkie sou deurry.
Een ding van motorfietse, is die feit dat dit mense wat dieselfde passie deel bymekaarbring. Maak nie saak wat jou agtergrond is, waar jy vandaan kom, hoe jou bankrekening lyk en of jy ‘n 650 of ‘n 1200 ry nie. Jy is soos familie. Die spreekwoord sê mos: Vriende is familie wat ons self kies.
Die naweek het ek dit weereens beleef. Mense van uiteenlopende agtergronde bymekaargebring deur motorfietse. Een ding wat nogal snaaks was op hierdie trip was die feit dat 10 van die 11 fietse BMW’s was, en die ander een ‘n Honda. Dit was omtrent ‘n gespottery maar die Honda het hom soos gewoonlik goed van sy taak gekwyt.
Met die aanloop na die naweek het ons die weer met arends-oë dopgehou want alhoewel ek glad nie bang is om in die reën te ry nie, en natreën my nog nooit gepla het nie(Hier binne klop ‘n boere-hart soos Ray Dylan sing). Maak dit my onrustig om met so groot groep ryers nat paaie aan te durf. Juis oor veiligheid en aangesien ek baie van die manne die eerste keer op die trip ontmoet het, het dit my verder onrustig gemaak omdat ek nie almal se abilities ken nie. Wat meer is: Ek het ‘n pel van my saamgenooi en dit was sy 3de keer op ‘n motorfiets.
Die beplanning vir die naweek het sommer vlot verloop. Ons het ‘n paar manne gehad wat die vorige naweek so lus was vir ry dat hule gou ‘n roete gaan recce het net sodat ons nie verdwaal nie. Soos die gebruik het ons ‘n Whatsapp groep gestig. Nou as ek al die boodskappe wat heen en weer gevlieg het die week voor die trip hier moet post, gaan WordPress my wragtie verban en gaan ek vir bandwidth moet betaal. Julle dink vrouens praat baie? Die woord Kwettervoëls kom onwillekeurig by my op. En hierby sluit ek myself in (If you cannot beat them, join them)
Die Vrydag het aangebreek. Die gepraat het fotos geraak. Die fotos klankbane van fietse wat dreun. Ek het seker net voor 00:00 die lig afgesit. Wetend dat slaap my nie baie lank beskore gaan wees nie. Dit was toe ook so. Net na 4 lê die Kat toe al wakker. Vrou was nie baie gelukkig nie maar wat kan jy nou maak. Maar opgestaan. Bietjie gefacebook en toe gaan stort. Ek moes my pillion 6:00 kry. Hy het sommer sy kar by my werk gelos vir die res van die naweek. Met die vooruitsig van reën het ek in die week gou Kaap Agri toe gery vir ‘n reënjas. R210 later het ek ‘n Mannemarak-pak gehad en kon die reën maar kom.
Ons afspraak was om Martin en Dan, ‘n nuwe toevoeging tot die groep by Safari & Outdoor op die Bottelary kruis te kry. Ek het sommer met die wegtrek my reënpak se broek aangetrek en ek en Heinrich het die stuk ingesit Bottelary toe. Daar aangekom het daar reeds ‘n motorfiets gestaan en dit kon net Dan wees. Ons het mekaar sommer daar ontmoet, volgemaak en toe besluit dis tyd vir koffie. Boesman was nog nie in aantog nie en ons het gou ‘n koffietjie deurgewerk.
Nou gewoonlik as iemand êrens iets aan sy fiets verander, word die ander manne op hoogte gehou. ‘n Foto hier en daar, ‘n klankgreep of sound clip word gestuur. Ons het geweet Boesman het vir die Rooi Hammer of soos hy deesdae bekend staan, Fireblade ‘n nuwe uitlaatpyp opgesit. En ons almal was nuuskierig om hom te hoor.
Ons is ook toe binnekort beloon met die nuwe dreuning van die Fireblade
Dis nogal iets wat ek opgelet het die laaste jaar of wat. Elke ou het sy eie unieke rystyl. Buiten dat omtrent elke fiets anders klink, ry elke ou sy fiets op sy manier. So as 2 fietse oppad is en hulle het dieselfde exhaust-pype op gaan jy elkeen kan uitken aan sy ry-styl. Waar daar ratte gewissel word. Of daar ratte gewissel word. Die blip van die throttle as daar na ‘n laer rat teruggeskakel word etc.
Maar terug by die reis. Dan het sy reënjas met Boesman se Leatherman bietjie bewerk sodat dit oor sy bootse pas. Ek en Heinrich het ons reënjasse ook aangetrek aangesien dit weer begin reën het. Ons het almal die koppe geknik en pad gevat na Kanarie toe.
Oppad na hom toe het die reën effe skietgegee. By hom aangekom was dit eers tyd vir ‘n lekker beker koffie voor ons die kronkelende swart slang vat Ceres toe. Ek het Kanarie gou gehelp om die Geelkameel uit die motorhuis te kry en daar byt die sleepwaentjie my toe aan die enkel! Nuwe mannemarak-pak kry toe ‘n lekker winkelhaak. Maar vir R209 gaan ons nou nie huil nie. Gou rolletjie swart insulation tape uitgehaal en hom vasgedraai en toe is ek weer reg vir water vat.
Ons het ons koffie gesluk en van die manne het gou by die naaste Shell volgemaak en vandaar is ons Du Toitskloof oor. Ons het vooraf bespreek of ons Slanghoek gaan ry of Goudini oor. Die voorste man het besluit Slanghoek deur en dit was toe nie ‘n slegte keuse nie. Ons het redelik wind hier gekry. En en Kleintjie het die agterhoede gedek en die wind het die manne voor ons redelik oor die pad heen en weer gewaai. Oor die Breërivier het ek gesien die brug vat kwaai water en sal binnekort seker toegemaak word indien dit sou aanhou reën.
Op Ceres aangekom het ons eers tot by die Spur gery om ‘n lekker ontbyt deur te werk. Ons het geweet die gaan ‘n lang dag wees en ons gaan tien teen een nie middag-ete kan inpas nie. Na die etery het ons teruggery in Engen se rigting en dit was nie moeilik om te sien waar die klomp bikers staan nie. Hulle het die helfte van die Engen beset.
Ons het volgemaak en toe sommer orige kanne ook volgemaak aangesien ons nie gou weer ‘n petrolpomp gaan sien nie. Die bakkie wat die kos ens saamry was ook daar. Almal het laaste aankope by die Spar gedoen. Die bakkie is gelaai met kos, drank en petrol. Ek het besluit om my panniers ook af te haal en in die bakkie te laai. Net baie makliker om met ‘n ligter fiets en pillion sand en modder paaie te ry. En van laasgenoemde het ons genoeg gekry.
Ons roete-recce’s wat die vorige naweek die roete gaan ry het, het sommer voor gevat en ons is Gydo-pas uit. Bo het ons net voor Eldorado regs gedraai en toe die Winkelhaak pad gevat. Hier is baie mooi foto geleenthede en op ‘n stadium het Sarel gestop om bietjie water af te slaan. Hier het ons baie mooi fotos geneem
Ons het so stukkie langs ‘n dam af gery en hier het ‘n paar mooi bokkies oor die pad gehardloop.
Terwyl ons die bokkies gekyk het, het Dan so bietjie gly-gly deur die modder gegaan. Net soos met 4×4, of motorsport maak bande ‘n reuse-verskil aan die hantering van enige fiets. Ek het knobbly bande voor op wat maak dat op grond, modder ens die bande baie beter greep het as ‘n gladder band. In die video kan julle ook sien dat ek versnel juis om krag op die wiele te sit en die fiets makliker deur die modder te laat loop.
Net na dit het die manne eers weer gestop om darem net almal bymekaar te kry. Ons het so bietjie nonsens gesels en in die pad geval aangesien die manne in die bakkie alreeds gewag het. Hulle het teerpad langs, verby Op die Berg gery en toe regs afgedraai in die rigting van Kagga Kamma.
Waar ons die teerpad vir die grondpad na Kagga Kamma en Katbakkies pas verruil het ons weer gestop en sommer lekker rustig die kele natgemaak. Daar was ‘n opgewondenheid onder die manne. Dis waarna ons almal al weke lank uitsien. Om die grondpad onder jou ysterperd se wiele te sien deurdraf. Dan moes êrens ‘n kratskroef in sy agterband opgetel het. Die manne het dit gou uitgesorteer. Kanarie het voor gevat en ek nie lank na hom nie die stuk ingesit Katbakkies toe. Die ander manne het nog bietjie gedraai en dit was nogal lekker om daai stukkie pad in stilte te ry en net die nat natuur in te drink.
Ek was aanvanklik skrikkerig om iemand saam op die fiets te vat veral as die weer lyk soos dit die spesifieke naweek gelyk het. Ek was baie bly ek en my pillion het deurgedruk. Die satisfaksie om iemand aan so iets bloot te stel en hierdie vryheid te laat ervaar is meer werd as ‘n miljoen rand in die bank.
Ek en Kanarie het teen Katbakkies gestop en jy kan oor die wye vlak die manne sien, en hoor aankom. Eerste om te arriveer was Arend. Het dit sommer gevier met ‘n wheelie!! Die manne het so stuk vir stuk aangekom en almal gestop sodat ons die vallei wat so voor ons ontvou kom inneem. Wat ‘n gesig is dit nie. Vang my elke keer as ek so staan en uitkyk oor die vlaktes.
Ons volgende stop was Tankwa padstal. Maar voor dit gaan jy Skittery kloof oor. As jy stop aan die bokant van die kloof le die hele Tankwa voor jou oopgesprei. As jy nog nooit hier was nie. Is dit die afdraai van die R355 werd.
By die Tankwa Padstal is ons soos gewoonlik met ope arms verwelkom. Hierdie is sout van die aarde mense en het seker een van die mees gesogte werke in die land. Wat kan lekkerder wees as om ‘n besigheid te hê, in die Karoo. Jy ontmoet elke dag nuwe mense, hoor elkeen se storie en word betaal om dit te doen??
Na ons so paar verversings gevat het by die Padstal het ons die laaste stukkie ingesit Papekuil toe. Robin het sommer die voortou geneem en vroeër as ons deurgery om solank die hekke ens te gaan oopsluit. Ek het die groep gelei Papekuil toe en dit was nogal lekker om heel voor te ry sonder enige stof. Ek het die pap sommer redelik dik aangemaak en toe ek weer langs my sien sak Sarel met sy mooi 1200 langs my in. Min dinge so lekker soos om op so mooi pad so 2 langs mekaar te ry nie. Sarel het later weer agter my ingeval tot by Papekuil se afdraai. Hier het ons bietjie vir die manne gewag tot daar darem ‘n paar was wat kan wys waar almal moet indraai.
Ek en Heinrich het die laaste stukkie in plaas toe gery en solank begin uitpak en begin om kamers te source etc. So eindig dit toe op dat ek en Kleintjie ‘n bed deel. Toe ek weer buite kom hoor ek hoe brul die fietse in die grootpad. Manne het toe gedink dit sal sports wees om bietjie resies te hou. Ons het almal uiteindelik op die plaas gekry en daar is afgepak. Ons het vooraf bespreek dat ons nog bietjie Stonehenge toe wil gaan juis omdat min van ons al daar was. Ons het besluit dat ons sal moet roer om voor sononder weer terug op die plaas te wees.
Die mense wat Stonehenge ken gaan altyd terug. Die jaarlikse Africa Burn asook Bike Burn word daar aangebied en dit bly ‘n lekker venue vir iemand wat wil wegbreek van die stad se gewoel en gejaag.
Die son het al redelik laag gesit in sy roete na die Westerkim. Ons moes vining groet en het weer die stukkie terug gery. Die boonste hek was oopgesluit en ek, Kleinsmit en Kanarie het sommer kortpad gevat. Die kortpad het ‘n stukkie sand wat mens eers moes deur. Ek en Kleinsmit is hom sommer met spoed deur en toe word daar dadelik vuur gemaak. Die ander manne het so met donker daar aangekom en toe het ons in alle erns begin kuier. Ek het al gedink ek moet bietjie ‘n kamera êrens neersit en al die gesels opneem. Aan die anderkant is almal daar om te ontspan en dis hoe ek dit wil hou. Die manne wat nie steak saamgery het uit die Kaap nie het by oom Hempas op Prins Alfred Hamlet gestop by Geldenhuys slaghuis en vleis daar gekoop. Ek, vir een, kan nie Karoo toe ry as ek nie daar gestop het vir ordentlike steak nie. Die manne het die steaks begin uitpluk want ons was maar redelik dun om die middel. Marius het daar sulke dun pakkies goed uitgepluk en sommer dit gebraai vir net so om die vuur eet. Die pakkies is aan ons voorgestel as Doodvreet. Ja jy het reg gelees. DOODVREET. Hierdie Doodvreet is te koop by die Vleiswinkel in Brackenfell.
Nou as jy al enigsins iets soek om te braai voor die tyd vir die mense. THIS IS IT! Hierdie is BITTER lekker en maak jou bitter dors. Ek het ophou tel hoeveel pakkies daar gebraai is maar dit het nie lank gehou nie.
Die lang dag het ‘n paar van die manne gevang en daar was ‘n paar wat al vroeg in die kooi was. Die bitter-einders het hier teen 1:00 in die bed gekom. Soos die gebruik het Siela-hulle vir ons die lekkerste roosterkoek gemaak. Nou wat is dan nou beter as roosterkoek, kaas en konfyt? Dit saam met ‘n steakie en my beroemde mushroomsous?
Na ‘n goeie nagrus was ek soos gewoonlik saam met die hoenders wakker terwyl die ander manne nog bietjie ingelê het. Ek het solank vir ons ‘n Kloof-koffie aanmekaar geslaan en toe ek my 2de beker vat het die manne so drupsgewys begin ontwaak. Van die manne het ander verpligtinge gehad en moes vroeg weer in die pad val.
Die vorige aand se amper nagtelike terugrit van Stonehenge af het ook sy tol geeis. Ross het gevoel hy slaan ‘n klip maar het gelukkig die huis gehaal. Volgende oggend toe die manne begin oppak kom hy agter sy voorband is pap. Soos ons in DS-kringe sê, sy fiets se rim het ‘n smiley gehad. Nou as jy iets interessant wil sien, laat ‘n klomp mans ‘n band ruil. Op die einde van die dag het ou Gert daar aangekom en dit was 5min toe is daar ‘n tube in en die band is opgepomp en reg vir terugsit. Gert het op een van die buurplase gedurende die Africa Burn bande reggemaak so dit wat hy al vergeet het van bande moet ek, en klaarblyklik ‘n paar ander in die groep nog leer.
Die manne het begin oppak en ons het ‘n paar laaste groepfotos geneem voor almal uitmekaar spat. Ek, Kleinsmit en Kanarie het besluit ons gaan die dag so lank as moontlik uitrek. Ons het rustig klaargemaak en reg en weggepak. Siela-hulle het met moppe deur die huis gedraf en ons het net so na die middag in die pad geval. Soos die gewoonte maar is, het ons by die Tankwa padstal gestop. Hier het ek ‘n oud kollega raakgeloop en eers bietjie opgevang. Daar was nog steeds ‘n koelerigheid in die lug en ons het ‘n lekker beker koffie weggeslaan. Met ons wandelinge deur die padstal kom ek en Kanarie op ‘n beker af. Toe ons die beker sien se ons so gelyk. SAKKIE!! Nou Sakkie is eintlik Izak van Zyl. En hy LOVE koffie. Ek het vir myself ‘n potjie Maketaan konfyt gekoop en appelkooslekkers vir Chantelle en Fiela.
Toevallig het ek ‘n link ontvang van iemand wat die 50 mees gewildste padstalle wys. Raai wie se fiets staan voor die Tankwa Padstal? Niemand anders as Matewis se Kettingsaag nie!!
Die link bo vir die wat belangstel.
Die terugtog het sonder enige insidente verloop en die res van die manne het ook almal hulle bestemmings veilig bereik. Ek sien elke bike-trip as suksesvol as almal veilig terug by hulle huis was. Hierdie was denitief een vir die boeke en dit was bitter lekker om nuwe mense te ontmoet wat dieselfde passie as ek deel.
Om julle ‘n voorsmakie te gee van my volgende groot avontuur. En hierdie gaan sekerlik ‘n trip wees wat ek vir die res van my lewe gaan onthou. Ek het die geleentheid gekry om saam met ‘n skrywer ‘n roete te ry wat heel bo aan my BIKE-IT lys is. Dit gaan nie sonder baie opofferings gepaard nie, maar dit gaan ‘n epiese avontuur wees. Hierdie gebeur van 10-17 Oktober. So watch this space.
Matewis oor en uit.